_:n16944f6cfd644f409ef15b957c3d4e82xb0
<http://schema.org/articleBody>
"Οριστικό είναι το σχέδιο, που παίρνει «σάρκα και οστά» από την κυβέρνηση, η οποία προχωρά ουσιαστικά σε μια εφαρμογή «μαστιγίου και καρότου» στην εστίαση και τον πολιτισμό, με αμιγείς και μεικτούς χώρους ανάλογα με τους εμβολιασμένους, πρόστιμα και επιβραβεύσεις αντίστοιχα για όσους τηρούν ή όχι τα μέτρα.\r\n\r\nΟ αρχικός σχεδιασμός προβλέπει ο διαχωρισμός των καταστημάτων να ξεκινήσει στις 15 Ιουλίου ωστόσο δεν αποκλείεται ανάλογα και με την πορεία της πανδημίας να μετατεθεί για πέντε με δέκα ημέρες αργότερα, στα τέλη του μήνα, τη στιγμή που τα μέτρα αυτά έχουν φέρει διχασμό στον χώρο.\r\n\r\nΟι επιχειρήσεις θα πρέπει υποχρεωτικά να δηλώσουν στο σύστημα Εργάνη εάν θα λειτουργήσουν τους χώρους τους ως αμιγείς ή μεικτούς. Εάν δεν το κάνουν θα τους επιβληθεί πρόστιμο ύψους 3.000 ευρώ.\r\n\r\nΟι επιχειρήσεις θα είναι υποχρεωμένες να έχουν στην είσοδό τους ειδική σήμανση που θα ενημερώνει τους πελάτες εάν πρόκειται για χώρο αμιγή ή μικτό. Το πρόστιμο για μη σήμανση στην είσοδο ανέρχεται σε 500 ευρώ.\r\n\r\nΤσουχτερά πρόστιμα από 3.000 ευρώ έως και 10.000 ευρώ θα επιβάλλονται στους χώρους που δεν τηρούν την πληρότητα που έχουν δηλώσει. Επίσης προβλέπεται αναστολή λειτουργίας από 7 έως 15 ημέρες ανάλογα με τα τετραγωνικά των επιχειρήσεων. Σε περίπτωση δεύτερης παράβασης θα μπαίνει λουκέτο με αφαίρεση αδείας της επιχείρησης.\r\n\r\nΟι έλεγχοι θα γίνονται από διάφορες υπηρεσίες και συγκεκριμένα την αστυνομία, τη δημοτική αστυνομία, την Εθνική Αρχή Διαφάνειας, το ΣΕΠΕ, τη γγ Εμπορίου –Προστασίας του Καταναλωτή και την Πολιτική Προστασία.\r\nΠρόστιμα και για τους πελάτες - Πώς θα ελέγχονται τα έγγραφα\r\nΕάν κάποιος πελάτης βρίσκεται σε χώρο που απευθύνεται αμιγώς σε εμβολιασμένους ενώ δεν έχει τα απαραίτητα έγγραφα θα του επιβάλλεται πρόστιμο 300 ευρώ.\r\n\r\nΕάν φέρει πλαστό έγγραφο το πρόστιμο ανέρχεται σε 3.000 ευρώ.\r\n\r\nΜέσα στις επόμενες ημέρες θα τεθεί σε λειτουργία στο gov.gr η ειδική εφαρμογή την οποία θα κατεβάζουν οι επιχειρήσεις για να ελέγχουν τα bar code των εγγράφων εμβολιασμού ή των τεστ των πελατών.\r\n\r\nΗ εφαρμογή θα έχει τρεις χρωματικές ενδείξεις:\r\n\r\n \tΠράσινη όταν πρόκειται για πελάτη που έχει εμβολιαστεί ή έχει νοσήσει με κορωνοϊό\r\n \tΚίτρινη για πελάτη που φέρει αρνητικό τεστ κορωνοϊού\r\n \tΚόκκινη για λανθασμένο ή μη αληθές έγγραφο\r\n\r\nΟι πελάτες θα μπορούν μέσω αναζήτησης στο gov.gr να ενημερωθούν εάν το κατάστημα το οποίο θέλουν να επισκεφτούν είναι αμιγώς για εμβολιασμένους ή μικτής λειτουργίας.\r\n\r\nΣτο πλαίσιο της επιβράβευσης των συνεπών επιχειρήσεων, οι πολίτες θα μπορούν επίσης να ενημερώνονται εάν η επιχείρηση που επιθυμούν να επισκεφτούν έχει παραβιάσει τα ανωτέρω μέτρα.\r\n\r\nΠΗΓΗ : Athensmagazine.gr"
<https://spicynews12.eu/oristiko-schedio-mastigio-kai-karoto-gia-tin-estiasi-amigeis-meiktoys-choroys-prostima-kai-epivraveyseis/>